2022 11 22
LT
Europos Sąjungos oficialusis leidinys
L 302/7
2.19.
4-asis įkrovos režimas – įkrovos režimas, apibrėžtas IEC 61851-1 6.2.4 poskyryje, kai transporto priemonė yra prijungta prie EVSE, tiekiančios transporto priemonei nuolatinės srovės maitinimą (išoriniu įkrovikliu), esant ryšiui tarp transporto priemonės ir įkrovimo stotelės (per signalo / valdymo linijas ir (arba) per laidinio tinklo linijas).
2.20.
Signalo / valdymo prievadas – prievadas, skirtas ESM sudedamosioms dalims arba ESM ir vietinei AE (papildomai įrangai) sujungti ir naudojamas atsižvelgiant į atitinkamas funkcijų specifikacijas (pvz., didžiausio prie jo prijungto kabelio ilgio).
Pavyzdžiai: RS-232, universalioji nuoseklioji magistralė (USB), didelės raiškos daugialypės terpės sąsaja (HDMI), IEEE standartas 1394 („Fire Wire“ sąsaja).
Jei transporto priemonė veikia įkrovos režimu, tai yra įkrovimo kontrolės sistemos signalas, PLC technologija, naudojama įkrovimo kontrolės sistemos signalo linijoje, CAN.
2.21.
Laidinio tinklo prievadas – prievadas, sujungiantis balso, duomenų ir signalinių pranešimų perdavimo jungtis, skirtas plačiai pasklidusioms sistemoms tarpusavyje sujungti, jas tiesiogiai prijungiant prie vieno arba kelių vartotojų ryšių tinklo.
Šių tinklų pavyzdžiais gali būti CATV, PSTN, ISDN, xDSL, LAN ir panašūs tinklai.
Prie šių prievadų galima jungti ekranuotus arba neekranuotus kabelius, taip pat jais galima tiekti kintamąją arba nuolatinę srovę, jei tai yra neatsiejama telekomunikacijų specifikacijų dalis.
2.22.
Asimetrinio tinklo ekvivalentas (AAN) – tinklas, naudojamas asimetrinėms (sinfazinėms) įtampoms matuoti (arba įterpti) simetrinio signalo (pvz., telekomunikacij ų) neekranuotose linijose, nepraleidžiant simetrinio (diferencinio) signalo.
Šis tinklas jungiamas į transporto priemonės įkrovimo režimu ryšio / signalo linijas, kad būtų gauta tam tikra apkrovos pilnutinė varža ir (arba) atsaja (pvz., ryšio / signalo linijų ir maitinimo tinklo).
Šioje taisyklėje asimetrinio tinklo ekvivalentas taip pat naudojamas simetrinėms linijoms.
2.23.
Įkrovimo nuolatine srove tinklo ekvivalentas (DC-charging-AN ) – prie transporto priemonės įkrovos režimu aukštosios įtampos nuolatinės srovės laido prijungtas tinklas, kuris tam tikrame dažnių intervale užtikrina nurodytą pilnutinę apkrovos varžą ir tame dažnių intervale gali atjungti transporto priemonę nuo aukšto­ sios įtampos nuolatinės srovės įkrovimo stotelės.
2.24.
Maitinimo tinklo ekvivalentas (AMN) – priemonė, kuri užtikrina nustatytą ESM pilnutinę varžą esant radijo dažniams, trikdžių įtampos signalą sujungia su matavimo imtuvu ir atsieja bandymo grandinę nuo maiti­ nimo tinklo.
Yra du pagrindiniai AMN tipai: V tinklo ekvivalentas (V-AMN), kuris prijungia nesimetrines įtampas, ir trikampio jungimo tinklo ekvivalentas, kuris atskirai prijungia simetrinę ir nesimetrinę įtampas.
Sąvokos linijos pilnutinės varžos stabilizavimo ekvivalentas (LISN) ir V-AMN vartojamos kaip sinonimai.
Tinklas įjungtas į transporto priemonės maitinimo tinklą įkrovos režimu tam tikrame dažnių intervale užtikrina nustatytą pilnutinę apkrovos varžą ir tame dažnių intervale atjungia transporto priemonę nuo maitinimo tinklo.
2.25.
Lauko bandymų aikštelė (OTS) – matavimo vieta, panaši į atvirąją bandymų aikštelę, kaip nurodyta CISPR Nr. 16, tačiau jai nereikalinga žemės paviršiaus plokštuma ir galioja matmenų pokyčiai.
3.
Patvirtinimo paraiška
3.1.
Transporto priemonės tipo patvirtinimas
3.1.1.
Transporto priemonės tipo patvirtinimo, atsižvelgiant į jos elektromagnetin į suderinamumą, paraišką pateikia transporto priemonės gamintojas.
3.1.2.
Informacinio dokumento pavyzdys pateiktas 2A priede.
3.1.3.
Transporto priemonės gamintojas sudaro aprašą, kuriame apibūdinami visi susiję transporto priemonės elektrinių ar elektroninių sistemų arba ESM, kėbulo modelių, kėbulo medžiagų variantų, elektros instaliacijos bendrojo išdėstymo, variklio modifikacijų, modelių su vairu kairėje pusėje arba dešinėje pusėje ir važiuoklės bazių variantų deriniai.
Susiję yra tos transporto priemonės elektrinės ar elektroninės sistemos ar ESM, kurie gali skleisti stiprią plačiosios dažnių juostos spinduliuotę arba siaurosios dažnių juostos spinduliuotę, ir (arba) tie, kurie atlieka su atsparumu susijusias transporto priemonės funkcijas (žr.
2.12 punktą), ir tie, kurie naudojami kaip prijungimo sistemos ĮEKS įkrauti.
3.1.4.
Gamintojas ir tipo patvirtinimo institucija abipusiu susitarimu iš šio sąrašo pasirenka patvirtinamo tipo reprezentatyviąją transporto priemonę.
Transporto priemonė parenkama pagal gamintojo siūlomas elekt­ rines arba elektronines sistemas.
Iš šio aprašo galima parinkti vieną arba daugiau transporto priemonių, jeigu gamintojas ir tipo patvirtinimo institucija abipusiu sutarimu nusprendžia, kad yra įdiegtos skirtingos elektrinės arba elektroninės sistemos, kurios gali turėti reikšmingos įtakos elektromagnetiniam transporto priemonės suderinamumui, palyginti su pirmąja reprezentatyviąja transporto priemone.